**Szám:** 1-9/2024.

6. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2024. július 25-i rendes, nyilvános ülésére**

**Tárgy:** Döntés SH REKORD IMMO Kft területvásárlási kérelméről

**Tisztelt Képviselő-testület!**

**Rainer Auzinger az SH REKORD IMMO Kft. (8790 Zalaszentgrót, Eötvös u. 1-3.) ügyvezetője** kérelmet nyújtott be Zalaszentgrót Város Önkormányzata felé a **Zalaszentgrót külterület 010169/4 helyrajzi számú** ingatlan megvásárlására vonatkozóan. Az ingatlan elhelyezkedését a 1. számú melléklet mutatja.

A vevő szóban előadta, hogy a szomszédos 010169/6 hrsz-ú ingatlant 2024. nyarán megvásárolta, és a tevékenységéhez kapcsolódó gazdasági tevékenységet kíván végezni, melyhez szükséges pl. parkolóhelyek kialakítása, amely a kérelem tárgyát képező ingatlanon megvalósítható.

A Zalaszentgróti KÖH Műszaki Osztálya a kérelem beérkezést követően megtekintette a fent nevezett ingatlant és az értékesítés lehetőségét kidolgozta.

Zalaszentgrót Város Önkormányzata Képviselő-testületének az önkormányzat vagyonáról és a vagyongazdálkodás általános szabályairól szóló 22/2015. (XI. 27.) számú önkormányzati rendeletének – továbbiakban Vagyonrendelet - 2. (1) bek. b) ba) pontja alapján ingatlan vagyon tulajdonjogának átruházása **esetén 5 millió forint egyedi bruttó forgalmi értékig a tulajdonjog átruházásról pályáztatás nélkül dönt** a Képviselő-testület.

Az ingatlan a város Városmajor utcai részében, külterületen helyezkedik el, Zalaszentgrót Város Önkormányzatának 1/1 arányú tulajdonát képezi.

Nyilvántartási adatai az alábbiak:

|  |  |  |  |
| --- | --- | --- | --- |
| **Helyrajzi szám** | **Területnagyság (m2)** | **Művelési ág** | **Nyilvántartási nettó érték (Ft)** |
| 010169/4 | 2355 | kivett közút | 81 583,-Ft |

A fent hivatkozott Vagyonrendelet 11.§ (2) bek. a) pontja alapján független értékbecslő által került meghatározásra a vagyontárgy forgalmi értéke, amelynek összege: 1.146.885,-Ft. ~ **1.150.000,-Ft.**

Az ingatlan jelenleg a Vagyonrendelet 5. § (2) pont szerinti forgalomképtelen törzsvagyon részét képezi, melynek átsorolásának kezdeményezését a Képviselőtestület a 4. számú napirend keretében tárgyalta.

A Gazdasági és Városfejlesztési Bizottság az előterjesztést a 2024. július 18-i ülésén megtárgyalta, a 42/2024. (VII. 18.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az előterjesztést tárgyalja meg és az alábbi határozati javaslatot fogadja el:

**Határozati javaslat:**

Zalaszentgrót Város Önkormányzata úgy dönt, hogy a kizárólagos tulajdonában lévő Zalaszentgrót 010169/4 hrsz.-ú, 2355 m2, kivett közút terület forgalomképtelen vagyoni körből történő kivonással forgalomképessé nyilvánítja, és 1.150.000,-Ft. vételáron értékesíti az SH REKORD IMMO Kft. (8790 Zalaszentgrót, Eötvös u. 1-3.) részére.

Az adásvétellel kapcsolatos költségek a vevőt terhelik.

A Képviselő-testület felhatalmazza a polgármestert az adásvételi szerződés megkötésére, valamint felkéri a jegyzőt az értékestéssel kapcsolatos feladatok elvégzésére.

**Határidő:** 2025. március 31.

**Felelős:** Baracskai József polgármester

Dr. Simon Beáta jegyző

Zalaszentgrót, 2024. 07. 22.

|  |  |
| --- | --- |
|  | **Baracskai József**  polgármester |

A határozati javaslat a törvényességi követelményeknek megfelel.

|  |  |
| --- | --- |
|  | **Dr. Simon Beáta**  jegyző |

1. számú melléklet

